หนี้สาธารณะเดือนก.ค.เพิ่มอีก4.92หมื่นล้านบาท
สบน. เผยหนี้สาธารณะเดือนก.ค.เพิ่มอีก 4.92 หมื่นล้านบาท เพิ่มขึ้นเดือนที่ 3 ติดต่อกัน
20 ต.ค. 2553

สบน. เผยหนี้สาธารณะเดือนก.ค.เพิ่มอีก 4.92 หมื่นล้านบาท เพิ่มขึ้นเดือนที่ 3 ติดต่อกัน
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า หนี้สาธารณะเดือน ก.ค. 2553 มีจำนวน 4.25 ล้านล้านบาท หรือคิดเป็น 42.51% ของผลิตภัณฑ์มวลรวมภายในประเทศ (จีดีพี) เมื่อเปรียบเทียบกับเดือนก่อนหน้า หนี้สาธารณะเพิ่มขึ้น 4.92 หมื่นล้านบาท
ทั้งนี้ หนี้สาธารณะที่เพิ่มขึ้นในเดือน ก.ค. 2553 เป็นการเพิ่มขึ้นเดือนที่ 3 ติดต่อกัน ซึ่งใน 3 เดือน ยอดหนี้เพิ่มขึ้น 1.5 แสนล้านบาท
หากนับตั้งแต่ต้นปี หนี้สาธารณะในรอบ 7 เดือน ตั้งแต่ ม.ค. ถึง ก.ค. 2553 หนี้สาธารณะเพิ่มขึ้นทุกเดือน เป็นยอดรวมที่หนี้เพิ่มขึ้น 2.5 แสนล้านบาท มีเพียงเดือนเม.ย. 2553 เท่านั้นที่หนี้ลดลง 1.5 หมื่นล้านบาท สาเหตุที่หนี้เพิ่มขึ้น มาจากการกู้ชดเชยการขาดดุล และการกู้ในงบโครงการไทยเข้มแข็งกระตุ้นเศรษฐกิจ